**คำร้องทั่วไป**

 **เขียนที่** ที่ทำการองค์การบริหารส่วนตำบลกันตังใต้

 **วันที่** 22 มกราคม 2558

**เรื่อง**  แจ้งปัญหาความเดือดร้อนของประชาชนเกี่ยวกับการใช้เส้นทาง สายวิทยาลัย ซอย 1 หมู่ที่ 5

เรียน นายกองค์การบริหารส่วนตำบลกันตังใต้

สิ่งที่ส่งมาด้วย ภาพถ่ายสภาพถนนสายวิทยาลัย ซอย 1 หมู่ที่ 5 จำนวน 1 ชุด

ด้วยได้รับแจ้งจากประชาชน ผู้ใช้เส้นทางสายวิทยาลัย ซอย 1 หมู่ที่ 5 ตำบลกันตังใต้ อำเภอกันตัง จังหวัดตรัง ว่าได้รับความเดือดร้อนจากการใช้เส้นทาง ซึ่งมีสภาพเป็นหลุมบ่อตลอดสายทาง และยิ่งช่วงที่มีฝนตกชุกทำให้มีน้ำขังจะมองไม่เห็นหลุมบ่อ อาจเป็นอันตรายต่อชีวิตและทรัพย์สินของประชาชนผู้ใช้เส้นทางได้

 ทั้งนี้ จึงขอความอนุเคราะห์มายังท่าน เพื่อดำเนินการแก้ไขปัญหาความเดือดร้อนให้กับประชาชนผู้ใช้เส้นทางสายดังกล่าวต่อไป

จึงเรียนมาเพื่อโปรดพิจารณา

ขอแสดงความนับถือ

(นางเย็นจิตร์ แซ่เลี้ยว)

กำนันตำบลกันตังใต้

 (นายอุดม แซ่เลี้ยว) (นายอัศวิน นาวาเดช)

 สมาชิกสภา อบต. หมู่ที่ 5 สมาชิกสภา อบต. หมู่ที่ 5

**คำร้องทั่วไป**

 **เขียนที่** ที่ทำการองค์การบริหารส่วนตำบลกันตังใต้

 **วันที่** 22 ตุลาคม 2557

**เรื่อง**  ขอให้ตรวจสอบการทิ้งขยะและการก่อสร้างโรงเรือนลุกล้ำลำน้ำ สายบางสาธารณประโยชน์

เรียน นายกองค์การบริหารส่วนตำบลกันตังใต้

ด้วยข้าพเจ้า นายพงศ์พันธ์ เวชพงษ์ อยู่บ้านเลขที่ 50/2 หมู่ที่ 6 ตำบลกันตังใต้ อำเภอกันตัง จังหวัดตรัง ขอความอนุเคราะห์ให้องค์การบริหารส่วนตำบลกันตังใต้ ดำเนินการตรวจสอบการทิ้งขยะ(ก้านจาก) ลงในสายบางสาธารณประโยชน์ และก่อสร้างโรงเรือนลุกล้ำลำน้ำ สายบางสาธารณประโยชน์ บริเวณสะพานน้ำผึ้ง หมู่ที่ 1 ตำบลกันตังใต้ อำเภอกันตัง จังหวัดตรัง ซึ่งเป็นเหตุให้น้ำไหลไม่สะดวก ส่งผลให้เกิดน้ำท่วมขังบ้านเรือนประชาชนที่อาศัยอยู่บริเวณใกล้เคียงบ่อยครั้ง โดยเฉพาะหมู่ที่ 6 ซึ่งเป็นหมู่บ้านที่มีสายบางสาธารณประโยชน์ สายเดียวกัน

ข้าพเจ้า จึงขอความอนุเคราะห์มายังองค์การบริหารส่วนตำบลกันตังใต้ เพื่อดำเนินการตรวจสอบการดำเนินการดังกล่าวข้างต้น และหาแนวทางแก้ไขปัญหาความเดือดร้อนให้กับประชาชนต่อไป

จึงเรียนมาเพื่อโปรดพิจารณา

ขอแสดงความนับถือ

(นายพงศ์พันธ์ เวชพงษ์)

ประชาชน หมู่ที่ 6

**คำร้องทั่วไป**

 **เขียนที่** ที่ทำการองค์การบริหารส่วนตำบลกันตังใต้

 **วันที่** 28 สิงหาคม 2557

**เรื่อง**  ขอความอนุเคราะห์ปรับปรุงคูระบายน้ำ (บริเวณซอยหลังมัสยิดมูญาฮีดีน) หมู่ที่ 4 บ้านเกาะเคี่ยม

เรียน นายกองค์การบริหารส่วนตำบลกันตังใต้

ด้วยได้รับแจ้งจากประชาชน (บริเวณซอยหลังมัสยิดมูญาฮีดีน) หมู่ที่ 4 บ้านเกาะเคี่ยม ตำบล กันตังใต้ อำเภอกันตัง จังหวัดตรัง ว่าได้รับความเดือดร้อนจากคูระบายน้ำ ซึ่งมีท่อลอดถนนคอนกรีตอุดตัน น้ำไม่สามารถไหลผ่านได้ ทำให้น้ำเออล้นท่วมบ้านเรือนประชาชน จำนวน 4 ครัวเรือน สร้างความเดือดร้อนให้กับประชาชนบริเวณดังกล่าว เป็นอย่างมาก

 ทั้งนี้ จึงขอความอนุเคราะห์มายังท่าน เพื่อดำเนินการแก้ไขปัญหาความเดือดร้อนให้กับประชาชนบริเวณดังกล่าวต่อไป

จึงเรียนมาเพื่อโปรดพิจารณา

ขอแสดงความนับถือ

(นายวิจิตร ดาหลาย)

ผู้ใหญ่บ้านหมู่ที่ 4 บ้านเกาะเคี่ยม

 (นายพาณิช มีเล็ก) (นายทวีศักดิ์ เกาะสมัน)

 สมาชิกสภา อบต. หมู่ที่ 4 สมาชิกสภา อบต. หมู่ที่ 4

 ที่ทำการผู้ใหญ่บ้านหมู่ที่ 3 บ้านจุปะ

 ตำบลกันตังใต้ อำเภอกันตัง จังหวัดตรัง

 25 กรกฎาคม 2557

เรื่อง ขอความช่วยเหลือประชาชนเกี่ยวกับเส้นทางเข้า-ออก

เรียน นายกองค์การบริหารส่วนตำบลกันตังใต้

สิ่งที่ส่งมาด้วย หนังสือแสดงความประสงค์อุทิศที่ดินฯ จำนวน 4 ฉบับ

เนื่องจากประชาชนหมู่ที่ 3 บ้านจุปะ ตำบลกันตังใต้ อำเภอกันตัง จังหวัดตรัง จำนวน 5 ครัวเรือน แจ้งว่าได้รับความเดือดร้อนเกี่ยวกับเส้นทางเข้า-ออกหมู่บ้าน เนื่องจากเส้นทางที่ใช้อยู่ปัจจุบันยังเป็นทางดินเดิมสภาพเป็นหลุมบ่อและเป็นดินโคลน สร้างความเดือดร้อนให้ผู้ใช้เส้นทางเป็นระยะเวลานาน

ในการนี้ จึงขอนำเรียนมายังนายกองค์การบริหารส่วนตำบลกันตังใต้ เพื่อหาแนวทางแก้ไขปัญหาให้กับประชาชนผู้ได้รับความเดือดร้อน ทั้งนี้ เส้นทางดังกล่าวประชาชนได้อุทิศที่ดินให้กับองค์การบริหาร- ส่วนตำบลกันตังใต้ เพื่อเข้าไปดำเนินการใช้ประโยชน์ร่วมกันสำหรับเป็นถนนสาธารณประโยชน์เรียบร้อยแล้ว รายละเอียดตามสิ่งที่ส่งมาด้วยนี้ ผลเป็นประการใดโปรดแจ้งให้ทราบด้วย จักรขอบพระคุณยิ่ง

จึงเรียนมาเพื่อโปรดพิจารณา

ขอแสดงความนับถือ

 (นายขจรศักดิ์ สุวรรณวัฒน์)

 ผู้ใหญ่บ้านหมู่ที่ 3 บ้านจุปะ

 (นายประทีป ทองชู) (นายสมพงศ์ ทองชู)

สมาชิกสภาองค์การบริหารส่วนตำบลกันตังใต้ สมาชิกสภาองค์การบริหารส่วนตำบลกันตังใต้

 หมู่ที่ 3 บ้านจุปะ หมู่ที่ 3 บ้านจุปะ

 ที่ทำการกำนันตำบลกันตังใต้

อำเภอกันตัง จังหวัดตรัง

 6 กุมภาพันธ์ 2557

**เรื่อง**  ขอออกหนังสือรับรองการทำประโยชน์ในที่ดิน

เรียน นายกองค์การบริหารส่วนตำบลกันตังใต้

ด้วยนางยะ จักรกรด อยู่บ้านเลขที่ 72 หมู่ที่ 3 ตำบลกันตังใต้ อำเภอกันตัง จังหวัดตรัง บัตรประจำตัวประชาชนเลขที่ 3 9202 00080 39 0 ได้ขอให้ออกหนังสือรับรองการทำประโยชน์ในที่ดิน ซึ่งตั้งอยู่หมู่ที่ 3 บ้านจุปะ ตำบลกันตังใต้ อำเภอกันตัง จังหวัดตรัง มีพื้นที่จำนวน 4 ไร่

ทั้งนี้ ข้าพเจ้าได้ดำเนินตรวจสอบตามคำขอของ นางยะ จักรกรด แล้ว ปรากฏว่าได้ทำประโยชน์ ในที่ดินพื้นที่ดังกล่าวจริง

จึงเรียนมาเพื่อโปรดพิจารณาออกหนังสือรับรองต่อไป

ขอแสดงความนับถือ

(นายสมศักดิ์ บุญเจริญ)

กำนันตำบลกันตังใต้

**คำร้องทั่วไป**

 **เขียนที่** ที่ทำการองค์การบริหารส่วนตำบลกันตังใต้

 **วันที่** 29 พฤษภาคม 2556

**เรื่อง**  ขออนุญาตวางเต็นและอุปกรณ์ที่เกี่ยวข้องบนถนนกันตังใต้-บางแรด

เรียน นายกองค์การบริหารส่วนตำบลกันตังใต้

ด้วยข้าพเจ้า นางสาวทิพประภาพร จิ้วตั้น อยู่บ้านเลขที่ 118 หมู่ที่ 5 บ้านแตะหรำ ตำบลกันตังใต้ อำเภอกันตัง จังหวัดตรัง มีความประสงค์ขออนุญาตวางเต็นและอุปกรณ์ที่เกี่ยวข้อง บนถนนกันตังใต้-บางแรด บริเวณหน้าบ้านเลขที่ 118 หมู่ที่ 5 ตำบลกันตังใต้ อำเภอกันตัง จังหวัดตรัง เนื่องจากบริเวณการจัดงานฌาปนกิจศพของนางเลี่ยน จิ้วตั้น มีพื้นที่จำกัด จึงมีความจำเป็นต้องขออนุญาตใช้พื้นที่ บนถนนกันตังใต้-บางแรดบางส่วน ตั้งแต่วันที่ 29 พฤษภาคม 2556 – วันที่ 11 มิถุนายน 2556

จึงเรียนมาเพื่อโปรดพิจารณาอนุญาต

ขอแสดงความนับถือ

(นางสาวทิพประภาพร จิ้วตั้น)

เจ้าของบ้าน

**คำร้องทั่วไป**

**เขียนที่** ที่ทำการองค์การบริหารส่วนตำบลกันตังใต้

 **วันที่** 18 กุมภาพันธ์ 2556

**เรื่อง**  ขออนุญาตวางพื้นเวทีและอุปกรณ์ที่เกี่ยวข้องข้างถนนกันตังใต้-บางแรด

เรียน นายกองค์การบริหารส่วนตำบลกันตังใต้

ด้วยข้าพเจ้า นายสมควร ราชภิรมณ์ อยู่บ้านเลขที่ 80 หมู่ที่ 3 บ้านจุปะ ตำบลกันตังใต้ อำเภอกันตัง จังหวัดตรัง มีความประสงค์ขออนุญาตวางพื้นเวทีและอุปกรณ์ที่เกี่ยวข้องด้านข้างของ ถนนกันตังใต้-บางแรด บริเวณหน้าบ้านเลขที่ 80 หมู่ที่ 3 ตำบลกันตังใต้ อำเภอกันตัง จังหวัดตรัง เนื่องจากบริเวณการจัดงานฌาปนกิจศพของนายสมหวัง ราชภิรมณ์ มีพื้นที่จำกัด จึงมีความจำเป็นต้องขออนุญาตใช้พื้นที่ดังกล่าว

จึงเรียนมาเพื่อโปรดพิจารณาอนุญาต

ขอแสดงความนับถือ

(นายสมควร ราชภิรมณ์)

เจ้าของบ้าน

**คำร้องทั่วไป**

เขียนที่ องค์การบริหารส่วนตำบลกันตังใต้

วันที่ 4 เมษายน 2557

เรื่อง ขอเลื่อนลูกระนาดบนถนนบริเวณซอยหลังโรงเรียน บ้านเลขที่ 94/1 หมู่ที่ 2 ตำบลกันตังใต้

เรียน นายกองค์การบริหารส่วนตำบลกันตังใต้

ด้วยข้าพเจ้า นางวิจิตตรา ชราเก่อ อยู่บ้านเลขที่ 94/1 หมู่ที่ 2 ตำบลกันตังใต้ อำเภอกันตัง จังหวัดตรัง ได้รับความเดือดร้อน เนื่องจากบริเวณหน้าบ้านได้มีการติดตั้งแนวลูกระนาด เวลามีรถวิ่งผ่านส่งผลให้บ้าน ของข้าพเจ้าเกิดการสั่นสะเทือนและแตกรั่ว หากปล่อยทิ้งไว้เป็นเวลานานอาจสร้างความเสียหายต่อชีวิตและทรัพย์สินของข้าพเจ้าได้

ข้าพเจ้า จึงขอความอนุเคราะห์มายังหน่วยงานของท่าน ดำเนินการสำรวจและเลื่อนลูกระนาดบริเวณดังกล่าว เพื่อแก้ไขปัญหาที่เกิดขึ้นให้กับข้าพเจ้าต่อไป

จึงเรียนมาเพื่อโปรดพิจารณา

ขอแสดงความนับถือ

(นางวิจิตตรา ชราเก่อ)

โทร. 08 1895 6732

**คำร้องทั่วไป**

เขียนที่...............................................................

..........................................................................

วันที่……………………………………………

เรื่อง ........................................................................................................................................................................

เรียน ........................................................................................................................................................................

อ้างถึง (ถ้ามี) …………………………………………………………………………………………………………………………………………..

สิ่งที่ส่งมาด้วย (ถ้ามี)...................................................................................................................................................

................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

ขอแสดงความนับถือ

ลงชื่อ.................................................

 (…………………………………………..)